Na osnovu člana 109 Zakona o visokom obrazovanju („Službeni list CG”, br. 44/14, 47/15, 40/16, 42/17, 71/17, 55/18, 3/19, 47/19, 72/19, 74/20, 104/21 i 86/22) i čl. 131 i 132 Opšteg zakona o obrazovanju i vaspitanju („Službeni list RCG” br. 64/02, 31/05, 49/07 i „Službeni list CG”, br. 45/10, 45/11, 39/13, 47/17, 59/21, 76/21,146/21 i 3/23), čl. 5 i 17 Pravilnika o kriterijumima, načinu, uslovima i visini naknade za ostvarivanje prava na smještaj i ishranu u domu i participaciju prevoza („Službeni list CG”, br. 62/23), Ministarstvo prosvjete

r a s p i s u j e

**K O N K U R S**

**ZA PRIJEM UČENIKA I STUDENATA U**

**DOMOVE UČENIKA I STUDENATA U CRNOJ GORI**

**ZA ŠKOLSKU - STUDIJSKU 2023/2024. GODINU**

**1.USLOVI KONKURSA**

Pravo učešća na Konkursu imaju učenici koji se školuju van mjesta stanovanja, koji su prvi put upisani u određeni razred u tekućoj školskoj godini, kao i studenti koji se školuju na ustanovama visokog obrazovanja van mjesta stanovanja, koji su prvi put upisali semestar odgovarajuće godine studija.

Ovo pravo student može koristiti jednom za određenu godinu studija i nivo obrazovanja.

Ako nakon raspodjele mjesta studentima, u domu ostane slobodnih mjesta, pravo na smještaj i ishranu, po ekonomskoj cijeni, mogu ostvariti i studenti doktorskih studija koji nijesu u radnom odnosu i studiraju van mjesta stanovanja, a koji su prvi put upisali semestar odgovarajuće godine studija

**2. KRITERIJUMI ZA PRIJEM UČENIKA U DOM**

Vrednovanje kriterijuma iskazuje se brojem bodova, a na osnovu kriterijuma utvrđenih Pravilnikom i to:

1. uspjeh učenika, koji se dokazuje:

- svjedočanstvom posljednja dva razreda osnovne škole, za učenike prvog razreda srednje škole;

- svjedočanstvom škole u kojoj je učenik pohađao prethodni razred;

1. nagrada sa takmičenja, koje se dokazuju diplomama organizatora takmičenja, iz prethodne godine školovanja; i
2. vladanja učenika u domu u prethodnoj školskoj godini (pohvale i nagrade stručnog vijeća doma, odnosno vaspitno-disciplinske mjere, osim za učenike prvog razreda srednje škole).

Dom, u okviru svojih smještajnih kapaciteta, namjenski opredjeljuje do 5% kapaciteta za smještaj učenika sa posebnim obrazovnim potrebama, učenika RE populacije, učenika bez jednog ili oba roditelja i učenika korisnika materijalnog obezbjeđenja u skladu sa zakonom kojim se uređuje socijalna i dječja zaštita.

**3. NAČIN PODNOŠENJA ZAHTJEVA ZA PRIJEM UČENIKA I NAČIN PRIJEMA U DOM**

Zahtjev za prijem učenika u domove učenika u Crnoj Gori, podnosi se elektronski, na adresu *[www.upisi.edu.me](http://www.upisi.edu.me).*

3.1 Učenik koji je prethodno školovanje završio na ustanovama van Crne Gore ili mu se lični podaci ne mogu preuzeti iz javnih registara, u štampanoj formi dostavlja:

1) prijavu na konkurs;

2) potvrdu o redovnom školovanju;

3) svjedočanstvo posljednja dva razreda osnovne škole, za učenike prvog razreda srednje škole, ovjerena kopija;

4) svjedočanstvo iz prethodne godine školovanja, ovjerena, kopija;

5) diplomu i ostale dobijene nagrade u domu i van doma;

6) potvrdu o mjestu prebivališta; i

7) potvrdu da je korisnik materijalnog obezbjeđenja, u skladu sa zakonom kojim se uređuje socijalna i dječja zaštita, odnosno dokaz da je korisnik učenik sa posebnim obrazovnim potrebama, pripadnik RE populacije i bez jednog ili oba roditelja.

3.2 U cilju obezbjeđivanja transparentnosti postupka, na internet stranici doma objavljuje se spisak učenika koji su konkurisali za smještaj i ishranu u domu, sa rokom za dopunu dokumentacije.

Dom na svojoj internet stranici objavljuje prijedlog rang liste na koju učenik, odnosno njegov roditelj ili staratelj, ima pravo prigovora u roku od tri dana od dana objavljivanja prijedloga rang liste, uz obavezu podnošenja odgovarajuće dokumentacije.

Komisija odlučuje o prigovorima i utvrđuje konačnu rang listu.

Učenik koji je ostvario pravo na smještaj i ishranu u domu, obavještava se preko oglasne table i internet stranice doma.

Prijavom korisnici daju saglasnost da se njihovi podaci javno objave.

3.3. Dokumenta se podnose na adrese domova poštom ili lično i to:

* Dom učenika Podgorica, Ul. Svetozara Markovića br. 87;
* Dom učenika Kotor, Dobrota b.b.;
* Dom učenika Nikšić, Ul. Danila Bojovića b.b.;
* Dom učenika Cetinje, Njegoševa b.b.;
* Dom učenika Berane, Miljana Tomčića b.b. i
* Dom učenika Bar, Jovana Tomaševića b.b..

**4. ROK ZA PRIJAVLJIVANJE UČENIKA**

4.1. Rok za prijavljivanje za učenike je od **14. do 19. avgusta 2023. godine.**

.

4.2. Broj raspoloživih mjesta za smještaj učenika u domove u Crnoj Gori:

* Dom učenika Podgorica, 120 mjesta;
* Dom učenika Kotor, 50 mjesta;
* Dom učenika Nikšić, 50 mjesta;
* Dom učenika Cetinje, 20 mjesta;
* Dom učenika Berane, 128 mjesta i
* Dom učenika Bar, 42 mjesta.

4.3 Učenik koji je ostvario pravo na smještaj i ishranu u domu prilikom useljenja prilaže:

1) uput za smještaj;

2) ljekarsko uvjerenje izdato od strane nadležne zdravstvene ustanove;

3) kopiju biometrijske lične karte; i

4) potpisan ugovor o smještaju i ishrani u domu (sastavni dio elektronske prijave, koji se daje na uvid korisniku.)

**5. KRITERIJUMI ZA PRIJEM STUDENATA U DOM**

Studenti se rangiraju prema ukupnom broju bodova, a na osnovu kriterijuma utvrđenih Pravilnikom i to:

1) prosječne ocjene posljednja dva razreda srednje škole, diplome "Luča" ili njoj ekvivalentne diplome i položenog maturskog ili stručnog ispita, za studente prve godine studija;

2) indeksa uspjeha u prethodnoj godini studija, za studente druge i narednih godina studija.

Student se rangira prema ukupnom broju bodova.

Rang lista za smještaj u dom za studente prve godine studija formira se odvojeno od rang liste za studente ostalih godina studija.

Kad veći broj studenata od broja predviđenog za prijem na smještaj i ishranu u domu ostvari isti broj bodova, prednost u rangiranju do broja predviđenog za prijem ima student iz udaljenijeg mjesta prebivališta.

Dom, u okviru svojih smještajnih kapaciteta, namjenski opredjeljuje do 7% kapaciteta za smještaj studenata sa invaliditetom, studenata RE populacije, studenata bez jednog ili oba roditelja i studenata korisnika materijalnog obezbjeđenja u skladu sa zakonom kojim se uređuje socijalna i dječja zaštita.

**6. NAČIN PODNOŠENJA ZAHTJEVA ZA PRIJEM STUDENATA I NAČIN PRIJEMA U DOM**

Zahtjev za prijem studenata u domove studenata u Crnoj Gori, podnosi se elektronski, na adresu [***www.upisi.edu.me***](http://www.upisu.edu.me)***.***

6.1 Student koji je prethodno školovanje završio na ustanovama van Crne Gore ili mu se lični podaci ne mogu preuzeti iz javnih registara, u štampanoj formi dostavlja:

**a) student prve godine studija**

1. svjedočanstvo trećeg i četvrtog razreda srednje škole, ovjerena kopija;
2. diplomu "Luča" ili njoj ekvivalentnu diplomu, ovjerena kopija;
3. diplomu o položenom eksternom maturskom, odnosno stručnom ispitu, ovjerena kopija;
4. potvrdu o redovnom upisu na studijski program;

5) Potvrdu o mjestu prebivališta i

6) Uvjerenje o državljanstvu ili kopiju biometrijske lične karte.

7) potvrdu da je student korisnik materijalnog obezbjeđenja u skladu sa zakonom kojim se uređuje socijalna i dječja zaštita, odnosno dokaz da je korisnik student sa invaliditetom, pripadnik RE populacije i bez jednog ili oba roditelja.

6.2 U cilju obezbjeđivanja transparentnosti postupka, na internet stranici doma objavljuje se spisak studenata koji su konkurisali za smještaj i ishranu u domu, sa rokom za dopunu dokumentacije.

Dom na svojoj internet stranici objavljuje prijedlog rang liste na koju student ima pravo prigovora u roku od tri dana od dana objavljivanja prijedloga rang liste, uz obavezu podnošenja odgovarajuće dokumentacije.

Komisija odlučuje o prigovorima i utvrđuje konačnu rang listu.

Ako je student nezadovoljan odlukom komisije, ima pravo prigovora direktoru doma u roku od tri dana od dana objavljivanja konačne rang liste.

Raspodjelu mjesta i useljavanje studenata u dom vrši nadležna služba doma.

Student koji je ostvario pravo na smještaj i ishranu u domu, obavještava se preko oglasne table i internet stranice doma.

Prijavom korisnici daju saglasnost da se njihovi podaci javno objave.

6.3 Student koji je prethodno školovanje završio na ustanovama van Crne Gore ili mu se lični podaci ne mogu preuzeti iz javnih registara, u štampanoj formi dostavlja:

1. **studenti II, III, IV, V i VI godine studija i dvogodišnjih master studija**,
2. potvrdu o redovnom upisu na određenu godinu studija;
3. uvjerenje o položenim ispitima iz prethodne godine studija;
4. potvrdu o mjestu prebivališta;
5. uvjerenje o državljanstvu ili kopiju biometrijske lične karte; i

5) potvrdu da je student korisnik materijalnog obezbjeđenja u skladu sa zakonom kojim se uređuje socijalna i dječja zaštita, odnosno dokaz da je korisnik student sa invaliditetom, pripadnik RE populacije i bez jednog ili oba roditelja.

6.4. Dokumenta se podnose na adrese domova poštom ili lično i to:

- Stari studentski dom Podgorica, Ul. Svetozara Markovića br. 87;

- Dom učenika i studenata Kotor, Dobrota b. b.;

- Dom učenika i studenata Nikšić, Ul. Danila Bojovića b. b.;

- Dom učenika i studenata Cetinje, Ul. Njegoševa b. b.;

- Dom učenika i studenata Berane, Ul. Miljana Tomičića b.b;

- Dom učenika i studenata Bar, Jovana Tomaševića b.b..

**7. ROK ZA PRIJAVLJIVANJE STUDENATA**

7.1 Rok za prijavljivanje za studente I godine studija je **od 11. do 15. septembra 2023. godine.**

7.2 Rok za prijavljivanje za studente II, III, IV, V i VI godine studija i studente dvogodišnjih master studija je od **16. oktobra do 20. oktobra 2023. godine**.

7.3 Broj raspoloživih mjesta za smještaj studenata u domove u Crnoj Gori:

* + Dom studenata Podgorica, 1084 mjesta;
  + Novi studentski dom Podgorica, 400 mjesta;
  + Dom studenata Nikšić, 250 mjesta;
  + Novi studentski dom Nikšić, 260 mjesta;
  + Dom studenata Kotor, 200 mjesta;
  + Dom studenata Cetinje, 105 mjesta i
  + Dom učenika i studenata Berane, 82 mjesta;
  + Dom učenika i studenata Bar, 42 mjesta.

7.4 Student koji je ostvario pravo na smještaj i ishranu u domu prilikom useljenja prilaže:

1) uput za smještaj;

2) ljekarsko uvjerenje izdato od strane nadležne zdravstvene ustanove;

3) kopiju biometrijske lične karte i

4) potpisan ugovor o smještaju i ishrani u domu (sastavni dio elektronske prijave, koji se daje na uvid korisniku.)

Tekst Konkursa nalazi se na internet stanici Ministarstva prosvjete.